രൂപാണിയും മന്ത്രിമാരും പുറത്ത് ഭൂപേന്ദ്ര പട്ടേല് മന്ത്രിസഭ അധികാരമേറ്റു അഹമ്മദാബാദ്: ഗുജറാത്തില് ഭൂപേന്ദ്ര പട്ടേല് മന്ത്രിസഭയിലെ പുതിയ മന്ത്രിമാര് സത്യപ്രതിജ്ഞ ചെയ്ത് അധികാരമേറ്റു. രാജ്ഭവനില് വ്യാഴാഴ്ച ഉച്ചയ്ക്ക് 1.30 ന് ആണ് സത്യപ്രതിജ്ഞാ ചടങ്ങ് നടന്നത്. ഇതിനു ശേഷം വൈകുന്നേരം നാലിന് പുതിയ മന്ത്രിസഭയുടെ ആദ്യ യോഗം ചേര്ന്നു. അതേസമയം, സത്യപ്രതിജ്ഞാ ചടങ്ങിന് മണിക്കൂറുകള്ക്ക് മുമ്ബ് രാജേന്ദ്ര ത്രിവേദി രാജിവച്ചതിനെത്തുടര്ന്ന്, ഭുജില് നിന്നുള്ള എംഎല്എയായ നിമാബെന് ആചാര്യയെ പ്രൊട്ടേം സ്പീക്കറായി നിയമിച്ചു. മന്ത്രിയാകുന്നതിനാണ് ത്രിവേദി സ്പീക്കര് സ്ഥാനം രാജിവച്ചത്. മുന് ഉപമുഖ്യമന്ത്രി നിതിന് പട്ടേലിന് ഭൂപേന്ദ്ര പട്ടേല് മന്ത്രിസഭയില് ഇടംകിട്ടാതിരുന്നത് അദ്ഭുതപ്പെടുത്തി. രൂപാനിക്കു ശേഷം മുഖ്യമന്ത്രിയാകുമെന്ന് കരുതിയിരുന്ന നേതാവായിരുന്നു നിതിന് പട്ടേല്. വിജയ് രൂപാണി മന്ത്രിസഭയിലെ മന്ത്രിമാരെയെല്ലാം മാറ്റിയാണ് ഭൂപേന്ദ്ര പട്ടേല് തന്റെ ടീം രൂപീകരിച്ചത്. 24 പുതിയ മന്ത്രിമാരാണു പട്ടേല് മന്ത്രിസഭയിലുള്ളത്. മന്ത്രിമാരുടെ വകുപ്പുകള് ഏതൊക്കെയെന്നു പിന്നീടു തീരുമാനിക്കും.10 ക്യാബിനറ്റ് മന്ത്രിമാരും 14 സഹമന്ത്രിമാരുമാണു മന്ത്രിസഭയിലുള്ളത്. ഇതില് അഞ്ചു പേര് സ്വതന്ത്ര ചുമതലയുള്ള സഹമന്ത്രിമാരാണ്.ഭൂപേന്ദ്രയുടെ പുതിയ മന്ത്രിമാര് 1. രാജേന്ദ്ര ത്രിവേദി 2. ജിതു വഖാനി 3. ഋഷികേശ് പട്ടേല് 4. പൂര്ണേഷ് മോദി 5. രാഘവ്ജി പട്ടേല് 6. കനുഭായ് ദേശായി 7. കിരിത്സിന്ഹ് റാണ 8. നരേഷ് പട്ടേല് 9. പ്രദീപ് പാര്മര് 10. അര്ജുന്സിംഗ് ചൗഹാന്